**FJODOR MIHAJLOVIČ DOSTOJEVSKI - ZLOČIN IN KAZEN 1866**

**O AVTORJU**

Rodil se je l. 1821 v Moskvi. Umor očeta ga je trajno zaznamoval, šolal se je na vojaški akademiji ter delal kot tehnični risar, vendar je nato raje postal svobodni književnik. Zaradi delovanja v revolucionarnem krogu so ga obsodili na smrt. 4 leta je preživel v taborišču v Sibiriji, naslednja 4 leta pa kot vojak. Znani sta njegovi deli Bedni ljudje in Dvojnik. Je mojster psihološkega realizma, eden najboljših primerov je Zločin in kazen, v katerem kaže svojo razklanost in misli o nadljudeh. Povsod v njegovih delih pa je prisoten eksistencializem. Umrl je l. 1881 v Petrogradu.

**PSIHOLOŠKI ROMAN**

zanj je značilno poudarjanje subjektivne resničnosti človekove duševnosti, torej se ukvarja s človekovim notranjim življenjem.

Roman Zločin in kazen je izšel l. 1866, sestavljen je iz šestih delov, poudarjen je dialog, monolog in pa izpoved.

**VSEBINA**

Zgodba se dogaja nekaj dni v Peterburgu. Zelo reven študent Raskolnikov je mnenja, da je brez Boga vse dovoljeno. Ljudi deli na povprečneže in na močne nadljudi. Živi v podnajemniškem stanovanju in namesto plačila zastavlja razne predmete pri stari ter bogati oderuhinji Aljoni Ivanovni. V pivnici se sreča z Marmeladovim, ki mu pripoveduje o svojem življenju. Ko Marmeladov umre, pošlje Raskolnikov nekaj denarja njegovi družini. Sprva se Raskolnikov ustraši svojih misli, vendar vedno bolj ga mika zločin. Zato zagreši umor Aljone Ivanovne, po naključju pa ubije še njeno sestro Lizaveto. Z umorom si hoče dokazati, da spada med tiste posameznike, ki lahko spreminjajo svet. Za vzor si vzame [Napoleona](http://sl.wikipedia.org/wiki/Napoleon). Umor se mu posreči, vendar ker dovolj trden, ga začne težiti vest. Ogromno razmišlja o tem, zato tudi zboli in postane slaboten. Pomisli tudi na samomor. Nato se izpove prostitutki Sonji Marmeladovi in po nekaj pogovorih z njo na [policiji](http://sl.wikipedia.org/wiki/Policija) prizna zločin. Kaznujejo ga s prisilnim delom v [Sibiriji](http://sl.wikipedia.org/wiki/Sibirija), kamor ga Sonja spremlja. Vendar zanj je najhujše spoznanje da ni nadčlovek, kot je sprva mislil. V Sibiriji je dolgo časa zamorjen, vendar se nato zaljubi v Sonjo ter se odloči po kazni zaživeti z njo novo življenje.

**MOTIVI**

* motiv razklane zavesti in osebnosti, alkoholizem
* zločin, kazen
* katarza

**GLAVNE OSEBE**

* **RODION RASKOLNIKOV**

je revni študent, odmaknjen od družbe, doživlja notranjo stisko, Razumihin pa ga označi tudi kot dobrega ter velikodušnega človeka, ki pa ne razkrije čustev in raje stori okrutnost. Njegovo ime kaže je simbol duševne razklanosti.

skozi njegove oči poteka večino dogajanja v romanu

* **SONJA MARMELADOVA**

zaradi hude revščine prisiljena v prostitucijo, ohranja vero v boga; pomaga Raskolniku in je edina ki se zmeni zanj

* **MARMELADOV**

nekdanji uradnik, pijanec, Sonjin oče

* **ALJONA IVANOVNA**

stara bogata oderuhinja, nezaupljiva do ljudi

* **DUNJA RASKOLNIKOVA**

požrtvovalna sestra Raskolnikova, ki je zanj pripravljena se poročiti z Lužinom, ki ga sploh ne mara

* **RAZUMIHIN**

najbolj pozitivna oseba, ki skrbi za Raskolnikovo mater ter sestro, njemu pa stoji vedno ob strani ne glede na Raskolnikovo nehvaležnost, njegovo ime je simbol razuma

* **PORFIRIJ PETROVIČ**

je preiskovalni sodnik, ki sumi Raskolnikova, izkoristi psihologijo in večkrat se mu Raskolnikov skoraj izda; na koncu pa mu da možnost, da se sam prijavi, v njemu vidi velikega intelektualca.